text: ব্রেকিং: দঃ আফ্রিকার বিরুদ্ধে টেস্ট সিরিজের জন্য ভারতীয় দল ঘোষিত, দুজন বাদ, ইনি প্রথমবার জায়গা
  ব্রেকিং: দঃ আফ্রিকার বিরুদ্ধে টেস্ট সিরিজের জন্য ভারতীয় দল ঘোষিত, দুজন বাদ, ইনি প্রথমবার জায়গা পেলেন
  by suvendu debnath	 September 12, 2019 September 12, 2019
  দক্ষিণ আফ্রিকা দল ভারত সফরে এসে গিয়েছে। দুই দলের মধ্যে তিন ম্যাচের টি-২০ সিরিজ আর তিন ম্যাচের টেস্ট সিরিজ খেলা হবে। টি-২০ সিরিজের জন্য প্রথমেই ভারতীয় দল ঘোষিত হয়ে গিয়েছিল আর এখন টেস্ট সিরিজের জন্যও এমএসকে প্রসাদের নেতৃত্বাধীন নির্বাচক কমিটি দল ঘোষণা করে দিয়েছে।
  কেএল রাহুলের ছুটি
  জানুয়ারি ২০১৮ থেকে লাগাতার ফ্লপ হওয়া ওপেনিং ব্যাটসম্যান কেএল রাহুলের দল থেকে ছুটি হয়ে গিয়েছে। তিনি গত ওয়েস্টইন্ডিজ সফরেও চারটি ইনিংসে একটিও সেঞ্চুরি করতে পারেননি এমনিকী তার ব্যাট থেকে একটি হাফসেঞ্চুরিও বেরয়নি। উইকেটে সেট হয়ে যাওয়ার পরও বারবার উইকেট ছুঁড়ে দিচ্ছিলেন তিনি। রাহুলের জায়গায় এই সিরিজে এখন রোহিত শর্মা ওপেনিং করতে পারেন। রোহিতকে ওয়েস্টইন্ডিজে হওয়া দুটি টেস্টের একটিতেও প্লেয়িং ইলেভেনে খেলার সুযোগ দেওয়া হয়নি। এরপর থেকেই লাগাতার টিম ম্যানেজমেন্টের সমালোচনা হচ্ছিল।
  শুভমান গিল পেলেন জায়গা
  ভারতীয় দলের তরুণ ব্যাটসম্যান শুভমান গিলকে এই দলে সুযোগ দেওয়া হয়েছে। গিল ইন্ডিয়া এ আর ঘরোয়া ম্যাচে লাগাতার রান করে চলেছেন। এই কারণে তাকে টেস্ত দলে শামিল করা হয়েছে। ওয়েস্টইন্ডিজে টেস্ট দলের অংশ থাকা উমেশ যাদবকেও বাদ দেওয়া হয়েছ, তাকেও ওয়েস্টইন্ডিজে কোনো ম্যাচ খেলার সুযোগ দেওয়া হয়নি। এছাড়া দলে আর কোনো পরিবর্তন করা হয়নি।
  একটি ম্যাচে ৪০ পয়েন্ট
  আইসিসি টেস্ট চ্যাম্পিয়নশিপে এটি ভারতের দ্বিতীয় সিরিজ অন্যদিকে দক্ষিণ আফ্রিকা এই সিরিজ দিয়েই নিজেদের টেস্ট চ্যাম্পিয়নশিপ শুরু করবে। এই সিরিজে তিনটি ম্যাচ হবে আর একটি ম্যাচে ৪০ পয়েন্ট করে পাওয়া যাবে। টেস্ট ম্যাচ টাই হওয়ার পরিস্থিতিতে দুই দলকে ২০ পয়েন্ট করে ভাগ করে দেওয়া হবে অন্যদিকে ম্যাচ ড্র হলে দুই দলকেই ১৩.৩ পয়েন্ট করে ভাগ করে দেওয়া হবে। ভারত এখনো টেস্ট চ্যাম্পিয়নশিপের পয়েন্টস টেবিলে এক নম্বরে রয়েছে। আর তারা এই সিরিজ জিতে নিজেদের জায়গাকে আরো মজবুত করতে চাইবে।
  এই রকম হল ভারতীয় টেস্ট দল: বিরাট কোহলি (অধিনায়ক), ময়ঙ্ক আগরওয়াল, রোহিত শর্মা, চেতেশ্বর পুজারা, অজিঙ্ক রাহানে, হনুমা বিহারী, ঋষভ পন্থ, ঋদ্ধিমান সাহা, আর অশ্বিন, রবীন্দ্র জাদেজা, কুলদীপ যাদব, মহম্মদ শামি, জসপ্রীত বুমরাহ, ঈশান্ত শর্মা, শুভমান গিল।
  Tagged: কেএল রাহুল, টিম ইন্ডিয়া, টেস্ট সিরিজ, ভারত, ভারত বনাম দক্ষিণ আফ্রিকা, ভারতীয় ক্রিকেট দল, ভারতীয় দল, শুভমান গিল